Aerodrom Ponikve

Za ostale upotrebe, pogledajte Ponikve (razvrstavanje). Aerodrom Ponikve je civilni i vojni aerodrom koji se nalazi 12 km severozapadno od grada Užica. Aerodrom je poznat i pod nazivom Lepa glava. Nalazi se u jugozapadnoj Srbiji, nedaleko od granice sa Bosnom i Hercegovinom. Danas je jedan deo aerodroma u upotrebi a drugi deo se obnavlja u cilju osposobljavanja za obavljanje civilnog saobraćaja. Historija Aerodrom Ponikve građen je u razdoblju 1979–1983, ali se nije koristio pre 1992. godine. Posle četiri godine aerodrom je postao civilni, a JAT je uveo let Beograd–Užice–Tivat. Linija je kasnije ukinuta zbog nerentabilnosti. Tokom NATO bombardovanja 1999. godine aerodrom je teško oštećen. Trenutno se aerodrom obnavlja u cilju potpunog prilagođavanja civilnom vazduhoplovstvu, posebno turističkim letovima. Razlog je veoma povoljan položaj aerodroma, u blizini brojnih planinskih turističkih odredišta, poput Tare, Zlatibora, Zlatara kao i Mokre Gore i Divčibara. Obnova aerodroma Beogradski aerodrom Nikola Tesla obavezao se da će uložiti 3,5 miliona dinara u potpunu obnovu piste aerodroma Ponikve. On se takođe obavezao da će u najkraćem roku pružiti novčanu i stratešku podršku u nameri da obezbedi uslove za civilno vazduhoplovstvo do Užica. Uprava beogradskog aerodroma ima namere da ovaj aerodrom učini i kargo aerodromom za područje zapadne Srbije. U prilog ovome ide i dužina piste od 3.200 metara, što omogućuje i prihvat najvećih aviona. Vlada Srbije je novčani pomagač u obnovi aerodroma sa 2,5 miliona evra, ali je to mnogo manje od potrebnih 19 miliona evra za potpunu obnovu. U obnovu uključena je i lokalna uprava grada Užica. Sada je Aerodrom otvoren za niskobudžetne letove Otvaranje aerodroma (2013) Aerodrom je otvoren 5. oktobra 2013. godine. Gledaoci su imali priliku da gledaju skokove iz aviona An-2, Paradu Vazduhoplovstva vojske Srbije sa avionima J-22 Orao, G-4 Super Galeb i helikopterima Soko Gazela. Program je trajao do 14 sati kada je zatvoren padobranskim skokovima. Projekt RAIRDev Aerodrom učestvuje u projektu RAIRDev. RAIRDev je engleska skraćenica, koja u prevodu znači „Oblasna povezanost aerodroma u cilju oblasnog razvoja“ i predstavlja udruženje za saradnju između regionalnih aerodroma. Pored Aerodroma Ponikve u projektu učestvuje takođe i 7 aerodroma iz Grčke, Mađarske, Slovačke, Poljske, Italije, Ukrajine i Nemačke. Cilj ovog udruženja je ojačavanje što bolje povezanog i ekološki održivog mesnog razvoja, koji počiva na prilagodljivosti avio-saobraćaja. Usluga Upravno rukovodstvo aerodroma Ponikve izrazilo je nameru da aerodrom što više prilagodi niskotarifnim avio-kompanijama i čarter-letovima. Nova zgrada aerodroma je podignuta 2016. godine. Reference Izvori Na aerodromu „Ponikve“ kod Užica i dalje zatrpano osam aviona sa 17 tona bombi, neizvesno kada će početi razminiranje Arhivirano 2009-04-02 na Wayback Machine-u Osam aviona već deset godina zatrpano na Ponikvama sa oko 16,8 tona bombi i topovskih zrna, a uz to i određene količine goriva u svih osam aviona, pa je to i mogući razlog za brigu meštana zbog ekološke pretnje na širem području Ponikve. "Zlatna koka" širi krila Ponikve osposobljene za vojne letove - Uklonjeno 10 raketa "Ponikve" ponovo niču Fotografija Piste i Kontrolnog Tornja Fotografija Piste Šema Piste RAIRDev project Arhivirano 2007-03-11 na Wayback Machine-u